# Επίσημη Εφημερίδα C 428A/11 Δ

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 428A |
| | |
| Έκδοση στην ελληνική γλώσσα | Ανακοινώσεις και Πληροφορίες | 63ό έτος11 Δεκεμβρίου 2020 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 428A

Έκδοση στην ελληνική γλώσσα

Ανακοινώσεις και Πληροφορίες

63ό έτος11 Δεκεμβρίου 2020

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Επιτροπή |
| 2020/C 428 A/01 | Γενική Γραμματεία — Προκήρυξη κενής θέσης για την πλήρωση της θέσης μέλους της επιτροπής ρυθμιστικού ελέγχου στον βαθμό AD 14 (κύριος σύμβουλος) [Πρόσληψη έκτακτου υπαλλήλου δυνάμει του άρθρου 2 στοιχείο α) του καθεστώτος που εφαρμόζεται στο λοιπό προσωπικό] — COM/2020/10398 | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

2020/C 428 A/01

Γενική Γραμματεία — Προκήρυξη κενής θέσης για την πλήρωση της θέσης μέλους της επιτροπής ρυθμιστικού ελέγχου στον βαθμό AD 14 (κύριος σύμβουλος) [Πρόσληψη έκτακτου υπαλλήλου δυνάμει του άρθρου 2 στοιχείο α) του καθεστώτος που εφαρμόζεται στο λοιπό προσωπικό] — COM/2020/10398

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

| 11.12.2020 | EL | Επίσημη Εφημερίδα της Ευρωπαϊκής Ένωσης | CA 428/1 |
| --- | --- | --- | --- |

11.12.2020

EL

Επίσημη Εφημερίδα της Ευρωπαϊκής Ένωσης

CA 428/1

---

Γενική Γραμματεία

Προκήρυξη κενής θέσης για την πλήρωση της θέσης μέλους της επιτροπής ρυθμιστικού ελέγχου στον βαθμό AD 14 (κύριος σύμβουλος)

[Πρόσληψη έκτακτου υπαλλήλου δυνάμει του άρθρου 2 στοιχείο α) του καθεστώτος που εφαρμόζεται στο λοιπό προσωπικό]

COM/2020/10398

(2020/C 428 A/01)

Ποιοι είμαστε

Η επιτροπή ρυθμιστικού ελέγχου (ΕΡΕ) συστάθηκε το 2015 με απόφαση του Προέδρου της Ευρωπαϊκής Επιτροπής (1), όπως τροποποιήθηκε την τελευταία φορά το 2020 (2). Η επιτροπή ρυθμιστικού ελέγχου συμβάλλει στην πολιτική της Ευρωπαϊκής Επιτροπής για τη βελτίωση της νομοθεσίας, ελέγχοντας την ποιότητα των εκτιμήσεων επιπτώσεων, των εκ των υστέρων αξιολογήσεων και των ελέγχων καταλληλότητας, καθώς και γνωμοδοτώντας σχετικά με τα συναφή σχέδια εκθέσεων. Τα έγγραφα προς την ΕΡΕ συντάσσονται και συζητούνται κυρίως στην αγγλική γλώσσα.

Η ΕΡΕ απαρτίζεται από έξι μέλη και πρόεδρο. Τα μέλη της ΕΡΕ έχουν καθήκοντα πλήρους απασχόλησης. Τρία μέλη της ΕΡΕ προσλαμβάνονται εκτός των υπηρεσιών της Ευρωπαϊκής Επιτροπής, ενώ τα υπόλοιπα τρία επιλέγονται και διορίζονται από την Ευρωπαϊκή Επιτροπή. Τα εξωτερικά μέλη της επιλέγονται με βάση την αποδεδειγμένη ακαδημαϊκή τους πείρα στην εκτίμηση επιπτώσεων, στην εκ των υστέρων αξιολόγηση και στη ρυθμιστική πολιτική εν γένει, στους τομείς της μακροοικονομίας, της μικροοικονομίας, της κοινωνικής και της περιβαλλοντικής πολιτικής.

Όλα τα μέλη της ΕΡΕ εργάζονται πλήρως γι’ αυτήν και υπηρετούν μη ανανεώσιμη θητεία τριών ετών. Η θητεία αυτή μπορεί κατ’ εξαίρεση να παραταθεί έως ένα έτος, όταν αυτό είναι αναγκαίο για να εξασφαλιστεί η συνέχεια της λειτουργίας της ΕΡΕ, η ισόρροπη σύνθεσή της μεταξύ εσωτερικών και εξωτερικών μελών ή η πλήρης στελέχωσή της σε περιόδους εξαιρετικά υψηλού φόρτου εργασίας. Όλα τα μέλη της ΕΡΕ υπάγονται διοικητικά στη Γενική Γραμματεία της Ευρωπαϊκής Επιτροπής. Υπόκεινται στο καθεστώς που εφαρμόζεται στο λοιπό προσωπικό της Ευρωπαϊκής Ένωσης (ΚΛΠ) (3), καθώς και στον κώδικα ορθής διοικητικής συμπεριφοράς της Επιτροπής. Στα έγγραφα αυτά καθορίζονται αυστηροί κανόνες όσον αφορά τη δεοντολογία, την εμπιστευτικότητα και τη σύγκρουση συμφερόντων, οι οποίοι είναι ιδιαίτερα σημαντικοί για τις δραστηριότητες της ΕΡΕ. Σύμφωνα με το ΚΛΠ, τα μέλη της ΕΡΕ μπορούν να δημοσιεύουν έγγραφα κατά τη διάρκεια της θητείας τους, υπό την προϋπόθεση ότι αυτό δεν παρακωλύει την εκτέλεση των καθηκόντων τους.

Τι προτείνουμε

Μια απαιτητική θέση μέλους της επιτροπής ρυθμιστικού ελέγχου με τα ακόλουθα καθήκοντα:

| — | αξιολόγηση της ποιότητας των υποβαλλόμενων εκθέσεων σχετικά με τις αξιολογήσεις και τους ελέγχους καταλληλότητας των υφιστάμενων πολιτικών, καθώς και σχετικά με τις εκτιμήσεις επιπτώσεων που καταρτίζονται για τη στήριξη των νέων πολιτικών πρωτοβουλιών της Επιτροπής· |
| --- | --- |

—

αξιολόγηση της ποιότητας των υποβαλλόμενων εκθέσεων σχετικά με τις αξιολογήσεις και τους ελέγχους καταλληλότητας των υφιστάμενων πολιτικών, καθώς και σχετικά με τις εκτιμήσεις επιπτώσεων που καταρτίζονται για τη στήριξη των νέων πολιτικών πρωτοβουλιών της Επιτροπής·

| — | συμβολή στην κατάρτιση των γνωμών όσον αφορά τις υποβαλλόμενες εκθέσεις για την εκτίμηση επιπτώσεων, την αξιολόγηση και τους ελέγχους καταλληλότητας, καθώς και στις συστάσεις για τη βελτίωσή τους· |
| --- | --- |

—

συμβολή στην κατάρτιση των γνωμών όσον αφορά τις υποβαλλόμενες εκθέσεις για την εκτίμηση επιπτώσεων, την αξιολόγηση και τους ελέγχους καταλληλότητας, καθώς και στις συστάσεις για τη βελτίωσή τους·

| — | υπό την καθοδήγηση του/της προέδρου, παροχή συμβουλών προς τις υπηρεσίες της Επιτροπής όσον αφορά την εφαρμογή και την ερμηνεία των οικείων κατευθυντήριων γραμμών στο πλαίσιο ιδιαίτερα απαιτητικών εκτιμήσεων/αξιολογήσεων και μεθοδολογικών θεμάτων, κατά περίπτωση. |
| --- | --- |

—

υπό την καθοδήγηση του/της προέδρου, παροχή συμβουλών προς τις υπηρεσίες της Επιτροπής όσον αφορά την εφαρμογή και την ερμηνεία των οικείων κατευθυντήριων γραμμών στο πλαίσιο ιδιαίτερα απαιτητικών εκτιμήσεων/αξιολογήσεων και μεθοδολογικών θεμάτων, κατά περίπτωση.

Αναζητούμε (κριτήρια επιλογής)

Ο/Η ιδανικός/-ή υποψήφιος/-α θα είναι δυναμικός/-ή και υψηλού επιπέδου επαγγελματίας που θα πρέπει να πληροί τα εξής κριτήρια επιλογής:

Προσωπικές ιδιότητες

| — | Εξαιρετικές ικανότητες προφορικής και γραπτής επικοινωνίας προκειμένου να έρχεται σε επαφή, να επικοινωνεί και να συνεργάζεται αποτελεσματικά και με άνεση με εσωτερικά και εξωτερικά ενδιαφερόμενα μέρη, καθώς και να εκπροσωπεί την Επιτροπή σε εξωτερικά φόρα. |
| --- | --- |

—

Εξαιρετικές ικανότητες προφορικής και γραπτής επικοινωνίας προκειμένου να έρχεται σε επαφή, να επικοινωνεί και να συνεργάζεται αποτελεσματικά και με άνεση με εσωτερικά και εξωτερικά ενδιαφερόμενα μέρη, καθώς και να εκπροσωπεί την Επιτροπή σε εξωτερικά φόρα.

Τεχνικές δεξιότητες και πείρα

| — | ειδική εμπειρογνωμοσύνη σε έναν ή περισσότερους από τους ακόλουθους τομείς: μακροοικονομία, μικροοικονομία, κοινωνική πολιτική και περιβαλλοντική πολιτική· |
| --- | --- |

—

ειδική εμπειρογνωμοσύνη σε έναν ή περισσότερους από τους ακόλουθους τομείς: μακροοικονομία, μικροοικονομία, κοινωνική πολιτική και περιβαλλοντική πολιτική·

| — | αποδεδειγμένες γνώσεις και ικανότητες στις διαδικασίες και μεθοδολογίες της ρυθμιστικής πολιτικής, της εκτίμησης επιπτώσεων ή της εκ των υστέρων αξιολόγησης, πιστοποιούμενες από πλούσιο πανεπιστημιακό έργο, που προκύπτει, ιδίως, από σχετικές δημοσιεύσεις· |
| --- | --- |

—

αποδεδειγμένες γνώσεις και ικανότητες στις διαδικασίες και μεθοδολογίες της ρυθμιστικής πολιτικής, της εκτίμησης επιπτώσεων ή της εκ των υστέρων αξιολόγησης, πιστοποιούμενες από πλούσιο πανεπιστημιακό έργο, που προκύπτει, ιδίως, από σχετικές δημοσιεύσεις·

| — | πολύ καλή γνώση των πολιτικών της ΕΕ και των μηχανισμών λήψης αποφάσεων της ΕΕ, συμπεριλαμβανομένης της πολιτικής της Επιτροπής για τη βελτίωση της νομοθεσίας. |
| --- | --- |

—

πολύ καλή γνώση των πολιτικών της ΕΕ και των μηχανισμών λήψης αποφάσεων της ΕΕ, συμπεριλαμβανομένης της πολιτικής της Επιτροπής για τη βελτίωση της νομοθεσίας.

Δεξιότητες διαχείρισης/συμβουλευτικές δεξιότητες υψηλού επιπέδου

| — | εξαιρετικές αναλυτικές δεξιότητες σε συνδυασμό με άριστη ικανότητα στρατηγικού σχεδιασμού· |
| --- | --- |

—

εξαιρετικές αναλυτικές δεξιότητες σε συνδυασμό με άριστη ικανότητα στρατηγικού σχεδιασμού·

| — | πολύ καλές δεξιότητες συντονισμού. |
| --- | --- |

—

πολύ καλές δεξιότητες συντονισμού.

Ο/Η υποψήφιος/-α που θα επιλεγεί θα πρέπει να κατέχει ή να είναι σε θέση να αποκτήσει έγκυρη πιστοποίηση διαβάθμισης ασφαλείας από την εθνική αρχή ασφαλείας της χώρας του/της. Η προσωπική διαβάθμιση ασφαλείας είναι διοικητική απόφαση η οποία εκδίδεται μετά την ολοκλήρωση σχετικού ελέγχου ασφαλείας που διενεργείται από την αρμόδια εθνική αρχή ασφαλείας του/της ενδιαφερομένου/-ης, σύμφωνα με τους ισχύοντες εθνικούς νόμους και κανονισμούς, και πιστοποιεί ότι ένα πρόσωπο μπορεί να αποκτά πρόσβαση σε διαβαθμισμένες πληροφορίες έως ένα συγκεκριμένο επίπεδο. (Πρέπει να σημειωθεί ότι η αναγκαία διαδικασία για την απόκτηση διαβάθμισης ασφαλείας μπορεί να κινηθεί μόνο βάσει αιτήματος του εργοδότη και όχι του/της υποψηφίου/-ας).

Τι πρέπει να διαθέτουν οι υποψήφιοι/-ες (κριτήρια επιλεξιμότητας)

Οι υποψήφιοι/-ες θα συμπεριληφθούν στη φάση επιλογής μόνο εφόσον πληρούν τις ακόλουθες τυπικές προϋποθέσεις κατά τη λήξη της προθεσμίας υποβολής αιτήσεων:

| — | Ιθαγένεια: οι υποψήφιοι/-ες πρέπει να είναι υπήκοοι κράτους μέλους της Ευρωπαϊκής Ένωσης. |
| --- | --- |

—

Ιθαγένεια: οι υποψήφιοι/-ες πρέπει να είναι υπήκοοι κράτους μέλους της Ευρωπαϊκής Ένωσης.

| — | Πτυχίο ή δίπλωμα πανεπιστημίου: οι υποψήφιοι/-ες πρέπει να διαθέτουν:






  α) | είτε επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες από δίπλωμα (πτυχίο), όταν η κανονική διάρκεια της πανεπιστημιακής εκπαίδευσης είναι τέσσερα ή περισσότερα έτη, |
| --- | --- | --- |

—

Πτυχίο ή δίπλωμα πανεπιστημίου: οι υποψήφιοι/-ες πρέπει να διαθέτουν:

α)

είτε επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες από δίπλωμα (πτυχίο), όταν η κανονική διάρκεια της πανεπιστημιακής εκπαίδευσης είναι τέσσερα ή περισσότερα έτη,

| β) | είτε επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες από δίπλωμα (πτυχίο) και κατάλληλη επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής. Η εν λόγω επαγγελματική πείρα ενός έτους δεν μπορεί να περιλαμβάνεται στην απαιτούμενη κατωτέρω επαγγελματική πείρα μετά την απόκτηση του πανεπιστημιακού τίτλου· |
| --- | --- |

β)

είτε επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες από δίπλωμα (πτυχίο) και κατάλληλη επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής. Η εν λόγω επαγγελματική πείρα ενός έτους δεν μπορεί να περιλαμβάνεται στην απαιτούμενη κατωτέρω επαγγελματική πείρα μετά την απόκτηση του πανεπιστημιακού τίτλου·

| — | Επαγγελματική εμπειρία: να διαθέτουν, μετά την απόκτηση του πανεπιστημιακού τίτλου, 15ετή τουλάχιστον επαγγελματική πείρα (4) σε επίπεδο που αντιστοιχεί στους ανωτέρω τίτλους σπουδών. |
| --- | --- |

—

Επαγγελματική εμπειρία: να διαθέτουν, μετά την απόκτηση του πανεπιστημιακού τίτλου, 15ετή τουλάχιστον επαγγελματική πείρα (4) σε επίπεδο που αντιστοιχεί στους ανωτέρω τίτλους σπουδών.

| — | Συμβουλευτική πείρα: τουλάχιστον 5 έτη της επαγγελματικής πείρας μετά την απόκτηση του πανεπιστημιακού τίτλου πρέπει να έχουν αποκτηθεί σε ανώτερη θέση συμβούλου (5) σε τομέα συναφή με την παρούσα θέση. |
| --- | --- |

—

Συμβουλευτική πείρα: τουλάχιστον 5 έτη της επαγγελματικής πείρας μετά την απόκτηση του πανεπιστημιακού τίτλου πρέπει να έχουν αποκτηθεί σε ανώτερη θέση συμβούλου (5) σε τομέα συναφή με την παρούσα θέση.

| — | Γλώσσες: οι υποψήφιοι/-ες πρέπει να έχουν άριστη γνώση μίας από τις επίσημες γλώσσες της Ευρωπαϊκής Ένωσης (6) και ικανοποιητική γνώση μίας ακόμη από τις εν λόγω επίσημες γλώσσες. Κατά τη διάρκεια της/των συνέντευξης/-εων, οι επιτροπές επιλογής θα επαληθεύσουν κατά πόσον οι υποψήφιοι/-ες πληρούν την απαίτηση σχετικά με την ικανοποιητική γνώση μίας ακόμη επίσημης γλώσσας της ΕΕ. Για τον σκοπό αυτόν, η συνέντευξη (ή μέρος αυτής) ενδέχεται να διεξαχθεί στην εν λόγω άλλη γλώσσα. |
| --- | --- |

—

Γλώσσες: οι υποψήφιοι/-ες πρέπει να έχουν άριστη γνώση μίας από τις επίσημες γλώσσες της Ευρωπαϊκής Ένωσης (6) και ικανοποιητική γνώση μίας ακόμη από τις εν λόγω επίσημες γλώσσες. Κατά τη διάρκεια της/των συνέντευξης/-εων, οι επιτροπές επιλογής θα επαληθεύσουν κατά πόσον οι υποψήφιοι/-ες πληρούν την απαίτηση σχετικά με την ικανοποιητική γνώση μίας ακόμη επίσημης γλώσσας της ΕΕ. Για τον σκοπό αυτόν, η συνέντευξη (ή μέρος αυτής) ενδέχεται να διεξαχθεί στην εν λόγω άλλη γλώσσα.

| — | Όριο ηλικίας: κατά τη διάρκεια της τριετούς θητείας να μην έχουν ακόμα φτάσει στη νόμιμη ηλικία συνταξιοδότησης, η οποία, για τους υπαλλήλους της Ευρωπαϊκής Ένωσης, ορίζεται ως εκείνη που συμπληρώνεται στο τέλος του μηνός κατά τον οποίο ο/η υπάλληλος φθάνει στην ηλικία των 66 ετών [βλέπε άρθρο 52 στοιχείο α) του κανονισμού υπηρεσιακής κατάστασης (7)]. |
| --- | --- |

—

Όριο ηλικίας: κατά τη διάρκεια της τριετούς θητείας να μην έχουν ακόμα φτάσει στη νόμιμη ηλικία συνταξιοδότησης, η οποία, για τους υπαλλήλους της Ευρωπαϊκής Ένωσης, ορίζεται ως εκείνη που συμπληρώνεται στο τέλος του μηνός κατά τον οποίο ο/η υπάλληλος φθάνει στην ηλικία των 66 ετών [βλέπε άρθρο 52 στοιχείο α) του κανονισμού υπηρεσιακής κατάστασης (7)].

Επιλογή και διορισμός

Ο/Η επιτυχών/-ούσα υποψήφιος/-α θα επιλεγεί και θα διοριστεί από την Ευρωπαϊκή Επιτροπή σύμφωνα με τις οικείες διαδικασίες επιλογής και πρόσληψης (βλέπε και το «Συνοπτικό έγγραφο σχετικά με την ακολουθητέα πολιτική όσον αφορά τους ανώτερους υπαλλήλους» — Compilation Document on Senior Officials Policy (8)).

Στο πλαίσιο αυτής της διαδικασίας επιλογής, η Ευρωπαϊκή Επιτροπή συγκροτεί επιτροπή προεπιλογής. Η εν λόγω επιτροπή μελετά όλες τις αιτήσεις, προβαίνει σε μια πρώτη εξακρίβωση της επιλεξιμότητας και προσδιορίζει τους/τις υποψήφιους/-ες που έχουν τα καλύτερα προσόντα με γνώμονα τα προαναφερθέντα κριτήρια επιλογής, και οι οποίοι/-ες είναι δυνατόν να κληθούν σε συνέντευξη με την επιτροπή προεπιλογής.

Μετά τις συνεντεύξεις αυτές η επιτροπή προεπιλογής συντάσσει τα πορίσματά της και προτείνει κατάλογο υποψηφίων για περαιτέρω συνεντεύξεις με τη συμβουλευτική επιτροπή διορισμών (ΣΕΔ) της Ευρωπαϊκής Επιτροπής. Η ΣΕΔ λαμβάνει υπόψη τα πορίσματα της επιτροπής προεπιλογής και αποφασίζει ποιοι/-ες υποψήφιοι/-ες θα κληθούν σε συνέντευξη.

Οι υποψήφιοι/-ες που καλούνται σε συνέντευξη με τη ΣΕΔ συμμετέχουν σε ολοήμερη αξιολόγηση διοικητικών ικανοτήτων σε κέντρο αξιολόγησης το οποίο διαχειρίζονται εξωτερικοί σύμβουλοι προσλήψεων. Λαμβάνοντας υπόψη τα αποτελέσματα της συνέντευξης και την έκθεση του κέντρου αξιολόγησης, η ΣΕΔ καταρτίζει κατάλογο επικρατέστερων υποψηφίων τους οποίους θεωρεί κατάλληλους για την άσκηση των καθηκόντων μέλους της επιτροπής ρυθμιστικού ελέγχου.

Οι υποψήφιοι που θα συμπεριληφθούν στον κατάλογο επικρατέστερων υποψηφίων της ΣΕΔ θα κληθούν σε συνέντευξη από το μέλος της Επιτροπής που είναι αρμόδιο για τη βελτίωση της νομοθεσίας (9).

Μετά τις συνεντεύξεις αυτές η Ευρωπαϊκή Επιτροπή λαμβάνει την απόφαση διορισμού.

Για λειτουργικούς λόγους και για να ολοκληρωθεί η διαδικασία επιλογής το ταχύτερο δυνατόν, προς το συμφέρον τόσο των υποψηφίων όσο και του θεσμικού οργάνου, η διαδικασία επιλογής θα πραγματοποιηθεί αποκλειστικά στην αγγλική και/ή στη γαλλική γλώσσα (10).

Μέχρι να χορηγηθεί η προσωπική διαβάθμιση ασφαλείας από το οικείο κράτος μέλος και να ολοκληρωθεί η διαδικασία της απόκτησης διαβάθμισης ασφαλείας με τη νομικά απαιτούμενη ενημέρωση από τη Διεύθυνση Ασφαλείας της Ευρωπαϊκής Επιτροπής, ο/η υποψήφιος/-α δεν θα μπορεί να έχει πρόσβαση στις διαβαθμισμένες πληροφορίες της ΕΕ (ΔΠΕΕ) στο επίπεδο «CONFIDENTIEL UE/EU CONFIDENTIAL» ή ανώτερο, ούτε να παρίσταται σε συνεδριάσεις κατά τις οποίες συζητούνται τέτοιου είδους ΔΠΕΕ.

Ισότητα ευκαιριών

Η Ευρωπαϊκή Επιτροπή εφαρμόζει πολιτική ίσων ευκαιριών και απαγόρευσης των διακρίσεων, σύμφωνα με το άρθρο 1δ του κανονισμού υπηρεσιακής κατάστασης.

Όροι απασχόλησης

Οι μισθοί και οι όροι απασχόλησης είναι αυτοί που προβλέπονται στον κανονισμό υπηρεσιακής κατάστασης.

Ο/Η επιτυχών/-ούσα υποψήφιος/-α θα προσληφθεί ως έκτακτος/-η υπάλληλος στον βαθμό AD 14. Θα καταταχθεί, ανάλογα με τον χρόνο της επαγγελματικής του/της εμπειρίας, στο κλιμάκιο 1 ή στο κλιμάκιο 2 του βαθμού αυτού. Πρόκειται για προσωρινή τοποθέτηση διάρκειας τριών ετών η οποία μπορεί να παραταθεί κατ’ εξαίρεση για μέγιστη περίοδο 1 έτους.

Εφιστάται η προσοχή των υποψηφίων στο γεγονός ότι όλοι/-ες οι νεοπροσλαμβανόμενοι/-ες υπάλληλοι πρέπει, σύμφωνα με τον κανονισμό υπηρεσιακής κατάστασης, να ολοκληρώσουν επιτυχώς δοκιμαστική περίοδο εννέα μηνών.

Ο τόπος απασχόλησης είναι οι Βρυξέλλες (Βέλγιο), όπου έχει την έδρα της η επιτροπή ρυθμιστικού ελέγχου.

Η θέση θα καλυφθεί από την 1η Απριλίου 2021.

Ανεξαρτησία και δήλωση συμφερόντων

Πριν από την ανάληψη των καθηκόντων του/της, ο/η κύριος/-α σύμβουλος θα κληθεί να υποβάλει δήλωση δέσμευσης ότι θα ενεργεί με αμεροληψία για το δημόσιο συμφέρον, καθώς και δήλωση τυχόν συμφερόντων που θα μπορούσαν να θεωρηθούν ότι θίγουν την ανεξαρτησία του/της.

Διαδικασία υποβολής αιτήσεων

Πριν υποβάλετε την αίτησή σας, θα πρέπει να ελέγξετε προσεκτικά αν πληροίτε όλες τις προϋποθέσεις επιλεξιμότητας (βλέπε σημείο «Απαραίτητα προσόντα των υποψηφίων»), ιδίως όσον αφορά τα είδη των διπλωμάτων/πτυχίων, την επαγγελματική εμπειρία υψηλού επιπέδου και τις απαιτούμενες γλωσσικές ικανότητες. Οι υποψήφιοι/-ες που δεν πληρούν οποιαδήποτε από τις εν λόγω προϋποθέσεις επιλεξιμότητας αποκλείονται αυτόματα από τη διαδικασία επιλογής.

Εάν επιθυμείτε να υποβάλετε αίτηση υποψηφιότητας, πρέπει να εγγραφείτε μέσω του διαδικτύου στον ακόλουθο ιστότοπο και να ακολουθήσετε τις οδηγίες σχετικά με τα διάφορα στάδια της διαδικασίας:

https://ec.europa.eu/dgs/human-resources/seniormanagementvacancies/

Πρέπει να διαθέτετε έγκυρη διεύθυνση ηλεκτρονικού ταχυδρομείου. Η διεύθυνση αυτή θα χρησιμοποιηθεί για την επιβεβαίωση της εγγραφής σας, καθώς και για την επικοινωνία μαζί σας κατά τα διάφορα στάδια της διαδικασίας. Ως εκ τούτου, πρέπει να ενημερώσετε την Ευρωπαϊκή Επιτροπή για οποιαδήποτε αλλαγή της ηλεκτρονικής σας διεύθυνσης.

Για τη συμπλήρωση της αίτησης υποψηφιότητας, απαιτείται η τηλεφόρτωση βιογραφικού σημειώματος σε μορφότυπο PDF και η σύνταξη, ηλεκτρονικά, επιστολής εκδήλωσης ενδιαφέροντος (έως 8 000 χαρακτήρες). Το βιογραφικό σας σημείωμα και η επιστολή εκδήλωσης ενδιαφέροντος μπορούν να υποβληθούν σε οποιαδήποτε από τις επίσημες γλώσσες της Ευρωπαϊκής Ένωσης.

Αφού ολοκληρώσετε τη διαδικασία ηλεκτρονικής εγγραφής, θα λάβετε ηλεκτρονικό μήνυμα που επιβεβαιώνει ότι η αίτηση καταχωρίστηκε. Αν δεν λάβετε μήνυμα επιβεβαίωσης, η αίτησή σας δεν έχει καταχωριστεί!

Επισημαίνεται ότι δεν μπορείτε να παρακολουθείτε την πρόοδο της αίτησής σας ηλεκτρονικά. Θα ενημερώνεστε απευθείας από την Ευρωπαϊκή Επιτροπή σχετικά με την πορεία της αίτησής σας.

Αν χρειάζεστε περισσότερες πληροφορίες και/ή αν αντιμετωπίσετε τεχνικά προβλήματα, παρακαλείστε να στείλετε ηλεκτρονικό μήνυμα στη διεύθυνση: HR-MANAGEMENT-ONLINE@ec.europa.eu

Προθεσμία

Η προθεσμία εγγραφής λήγει στις 22 Ιανουαρίου 2021, 12.00 το μεσημέρι ώρα Βρυξελλών. Μετά την παρέλευση αυτού του χρονικού ορίου δεν θα υπάρχει πλέον δυνατότητα εγγραφής.

Η έγκαιρη ολοκλήρωση της ηλεκτρονικής εγγραφής σας αποτελεί δική σας ευθύνη. Σας συνιστούμε θερμά να μην περιμένετε μέχρι τις τελευταίες ημέρες για να εγγραφείτε, δεδομένου ότι τυχόν μεγάλος φόρτος κίνησης δεδομένων ή τυχόν πρόβλημα στη σύνδεσή σας με το διαδίκτυο μπορεί να προκαλέσει διακοπή της διαδικασίας ηλεκτρονικής εγγραφής πριν από την ολοκλήρωσή της και να σας αναγκάσει να επαναλάβετε την όλη διαδικασία. Μετά τη λήξη της προθεσμίας εγγραφής δεν θα υπάρχει πλέον δυνατότητα εισαγωγής στοιχείων. Οι εκπρόθεσμες εγγραφές δεν γίνονται δεκτές.

Σημαντικές πληροφορίες για τους/τις υποψήφιους/-ες

Υπενθυμίζεται στους/στις υποψηφίους/-ες ότι οι εργασίες των επιτροπών επιλογής είναι εμπιστευτικές. Απαγορεύεται στους/στις υποψήφιους/-ες ή σε οποιουσδήποτε τρίτους που ενεργούν για λογαριασμό τους να έρθουν απευθείας ή έμμεσα σε επαφή με τα μέλη των εν λόγω επιτροπών. Όλα τα ερωτήματα πρέπει να απευθύνονται στη γραμματεία της αρμόδιας επιτροπής.

Προστασία δεδομένων προσωπικού χαρακτήρα

Η Επιτροπή μεριμνά ώστε τα δεδομένα προσωπικού χαρακτήρα των υποψηφίων να αντιμετωπίζονται όπως απαιτείται από τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου (11). Η μέριμνα αυτή αφορά ιδίως την εμπιστευτικότητα και την ασφάλεια της επεξεργασίας των εν λόγω δεδομένων.

---

(1)  Απόφαση C(2015) 3263, της 19ης Μαΐου 2015, για τη σύσταση μιας ανεξάρτητης επιτροπής ρυθμιστικού ελέγχου.

(2)  Απόφαση P(2020) 2, της 23ης Ιανουαρίου 2020, σχετικά με μια ανεξάρτητη επιτροπή ρυθμιστικού ελέγχου.

(3)  https://eur-lex.europa.eu/legal-content/EL/TXT/PDF/?uri=CELEX:01962R0031-20140701&from=EL

(4)  Η επαγγελματική εμπειρία λαμβάνεται υπόψη μόνο αν αντιστοιχεί σε πραγματική εργασιακή σχέση που ορίζεται ως πραγματική, γνήσια εργασία, η οποία παρέχεται επ’ αμοιβή και με την ιδιότητα του μισθωτού (κάθε είδος σύμβασης) ή του παρόχου υπηρεσίας. Οι επαγγελματικές δραστηριότητες που ασκούνται υπό καθεστώς μερικής απασχόλησης υπολογίζονται αναλογικά, με βάση το πιστοποιημένο ποσοστό των ωρών εργασίας πλήρους απασχόλησης. Η άδεια μητρότητας/γονική άδεια/άδεια υιοθεσίας λαμβάνεται υπόψη αν εντάσσεται στο πλαίσιο σύμβασης εργασίας. Τα διδακτορικά εξομοιώνονται με επαγγελματική εμπειρία, ακόμη και όταν δεν είναι αμειβόμενα, αλλά για διάστημα τριών ετών κατ’ ανώτατο όριο, υπό την προϋπόθεση ότι έχουν ολοκληρωθεί επιτυχώς. Κάθε χρονικό διάστημα υπολογίζεται μία μόνο φορά.

(5)  Στο βιογραφικό τους σημείωμα οι υποψήφιοι/-ες θα πρέπει να αναφέρουν με σαφήνεια, για όλα τα έτη κατά τη διάρκεια των οποίων απέκτησαν τη συμβουλευτική τους εμπειρία, τα ακόλουθα: 1) τον τίτλο που είχαν και τα καθήκοντα που άσκησαν στις θέσεις που κατείχαν· 2) το ακριβές θεματικό πεδίο, καθώς και το επίπεδο της θέσης τους εντός του εκάστοτε οργανισμού (αριθμός των ανώτερων και κατώτερων βαθμίδων ιεραρχίας)· 3) τις ιεραρχικές γραμμές για κάθε θέση.

(6)  http://eur-lex.europa.eu/legal-content/EL/TXT/PDF/?uri=CELEX:01958R0001-20130701&qid=1408533709461&from=EL

(7)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:EL:PDF

(8)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf. Η Ευρωπαϊκή Επιτροπή θα διεξαγάγει τη διαδικασία επιλογής μόνο στην αγγλική και/ή τη γαλλική γλώσσα.

(9)  Εκτός αν το οικείο μέλος της Επιτροπής έχει αναθέσει το καθήκον αυτό σε άλλο μέλος της Επιτροπής, σύμφωνα με την απόφαση της 5ης Δεκεμβρίου 2007 [PV (2007) 1811] της Επιτροπής.

(10)  Οι επιτροπές επιλογής φροντίζουν να μη δοθεί αδικαιολόγητο πλεονέκτημα σε υποψήφιους/-ες οι οποίοι/-ες έχουν ως μητρική μία από αυτές τις γλώσσες.

(11)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

---